|  | **Uralkodó** | **Uralkodott** | **Koronázása** | **Megjegyzés** |
| --- | --- | --- | --- | --- |
| **1.** | I. István | 1000 – 1038 | 1000. december 25. Esztergom vagy Székesfehérvár | A Magyar Királyság első királya. |
| **2.** | Péter a Velencei | 1038 – 1041 | 1038 Székesfehérvár | István unokaöccse, ismeretlen nevű nővérének gyermeke. Miután István fia, Imre herceg meghalt, a király Péterben látta biztosítva uralkodásának folyamatosságát. Ez volt első uralkodása. |
| **3.** | Sámuel | 1041 – 1044 | 1044. április 22. Csanád vagy Székesfehérvár | István sógora, az Aba nemzetség alapítója. Miután elűzték Pétert, királlyá koronázták, majd Péter a ménfői csata során visszaszerezte a koronát, Sámuel pedig életét vesztette a csatában. |
| **4.** | Péter a Velencei | 1044 – 1046 | másodjára nem koronázták meg | Péter III. Henrik német-római császár segítségével visszaszerezte a trónt Aba Sámueltől. Ez volt második uralkodása. |
| **5.** | I. András a Katolikus | 1046 – 1060 | 1047 Székesfehérvár | Az István ellen összeesküvést szövő Vazul fia. András a pogánysággal átmenetileg együttműködve megszerezte a trónt Pétertől. |
| **6.** | I. Béla a Bajnok | 1060 – 1063 | 1060. december 6. Székesfehérvár | Vazul harmadik, legkisebb fia, I. András testvére. A Képes krónika szerint Béla ráomló trónjától elszenvedett sérüléseibe halt bele. |
| **7.** | Salamon | 1063 – 1074 | 1063 Székesfehérvár | András kései gyermeke. Háromszor is megkoronázták, elsőnek még apja életében 1057-ben ifjabb királlyá, másodjára Székesfehérváron 1063-ban, harmadjára pedig 1064. április 11-én Pécsett. |
| **8.** | I. Géza a Magnus | 1074 – 1077 | ismeretlen Székesfehérvár | I. Béla Lengyelországban született fia. |
| **9.** | I. László | 1077 – 1095 | 1077 vagy 1081 Székesfehérvár | I. Béla másik fia, Géza testvére. 1192-ben avatták szenté. |
| **10.** | Kálmán a Könyves | 1095 – 1116 | 1095 Székesfehérvár | I. Géza fia. Széles körű műveltségéről ismert. |
| **11.** | II. István | 1116 – 1131 | 1116 Székesfehérvár | Kálmán fia. |
| **12.** | II. Béla a Vak | 1131 – 1141 | 1131. április 28. Székesfehérvár | I. Géza unokája, Kálmán király Álmos nevű öccsének fia. Fizikai állapota okán a „Vak” jelzővel illetik |
| **13.** | II. Géza | 1141 – 1162 | 1141. február 16. Székesfehérvár | II. Béla fia. |
| **14.** | III. István | 1162 – 1172 | 1162. június  Székesfehérvár | II. Géza fia. |
| **15.** | II. László | 1162 – 1163 | 1162 Székesfehérvár | II. Géza testvére. Ellenkirály volt bizánci támogatással. A későbbi királyok történetírói sokáig nem vették figyelembe az uralkodók sorszámozásánál. |
| **16.** | IV. István | 1163 – 1165 | 1163 Székesfehérvár | II. Béla fia. Ellenkirály bizánci támogatással. Saját magát III. Istvánnak hívta, nem ismerve el unokatestvére, III. István uralmát. |
| **17.** | III. Béla | 1172 – 1196 | 1173. január 13 Székesfehérvár | II. Géza fia, III. István testvére. |
| **18.** | Imre | 1196 – 1204 | 1194 Székesfehérvár | III. Béla fia. 1182-ben történő koronázására Esztergomban került sor még apja életében. Később, 1194-ben Székesfehérváron is megkoronázták. |
| **19.** | III. László | 1204 – 1205 | 1204. augusztus 26. Székesfehérvár | Imre fia. A legfiatalabb magyar uralkodó. Életében II. Lászlónak hívták, mivel az 1162 és 1163 között uralkodó ellenkirályt nem ismerték el. |
| **20.** | II. András a Jeruzsálemi | 1205 – 1235 | 1205. május 29. Székesfehérvár | III. Béla fia. Nevéhez fűződik az Aranybulla kiadása is, valamint az ő első feleségének meggyilkolásáról írt később Katona József a Bánk bán című drámájában. |
| **21.** | IV. Béla a Második honalapító | 1235 – 1270 | 1235. szeptember 25. Székesfehérvár | II. András fia. Uralkodása alatt zajlott a tatárjárás. Az ezt követő intézkedései okán a „Második honalapító” névvel illetik. |
| **22.** | V. István | 1262 – 1272 | 1246. január Székesfehérvár | IV. Béla fia. Életében IV. Istvánnak hívták, mivel az 1163 és 1165 között uralkodó ellenkirályt nem ismerték el. |
| **23.** | IV. László a Kun | 1272 – 1290 | 1272. szeptember Székesfehérvár | V. István fia. Életében III. Lászlónak hívták, mivel az 1162 és 1163 között uralkodó ellenkirályt nem ismerték el. |
| **24.** | III. András a Velencei | 1290 – 1301 | 1290. július 23. Székesfehérvár | II. András unokája, István herceg fia. Származása vitatott. Az utolsó Árpád-házi magyar uralkodó. Itáliai születése révén a „Velencei” jelzővel illetik. |