2017-es úszó-világbajnokság

A 2017-es úszó-világbajnokságot a Nemzetközi Úszószövetség (FINA) szervezésében Budapesten és Balatonfüreden rendezték július 14. és 30. között (úszó-, műugró-, szinkronúszó-, nyílt vízi úszó- és vízilabda-világbajnokság). A világbajnokságot eredetileg a mexikói Guadalajarában rendezték volna. 2015 februárjában Guadalajara visszalépett a rendezéstől, márciusban a 2021-es világbajnokság rendezője, Magyarország átvállalta a 2017-es világbajnokság rendezését.

# Pályázók

|  |  |  |
| --- | --- | --- |
| **Pályázó országok** | **Rendező város** | **Eredmény** |
| Mexikó | Guadalajara | győztes, de végül visszalépett |
| Oroszország | Kazán | a 2015-ös vb rendezője |
| Kína | Kanton | visszalépett |
| Hongkong | Hongkong | visszalépett |
| Kanada | Montréal | visszalépett |

2011 áprilisáig a mexikói Guadalajara, Hongkong, az oroszországi Kazán, a kínai Kanton és Montréal jelezte rendezési szándékát a FINA-nak. Hivatalos pályázatot Guadalajara, Hongkong és Kazán nyújtott be.

2011 júliusában Guadalajara nyerte el a rendezés lehetőségét.

2015 februárjában Guadalajara visszalépett a rendezéstől, mivel Mexikó nem adott fedezetet a 100 millió dollárnyi rendezési költséghez.

Magyarország eredetileg a 2021-es világbajnokság rendezését kapta meg. 2015 márciusában a visszalépett Guadalajara helyett a 2021-es vb rendezője, Magyarország vállalta a 2017-es világbajnokság rendezését. 2015 áprilisában a FINA és a magyar állam megkötötte a 2017-es világbajnoksággal kapcsolatos szerződést.

# Helyszínek

A képen ég, kültéri, tó, víz látható

Automatikusan generált leírás

**Fő helyszín: Duna aréna**

## Budapest

Toronyugrás a Batthyány téren

* Pesti rakpart
  + megnyitó ünnepség
* Batthyány tér
  + szupertoronyugrás
* A világbajnokság fő helyszíne az újonnan épülő Duna Aréna
  + úszás
  + műugrás
* Városligeti Műjégpálya

A szinkronúszás helyszíne, Városligeti Műjégpálya

* + szinkronúszás
* Hajós Alfréd Nemzeti Sportuszoda
  + vízilabda
* Papp László Budapest Sportaréna
  + záró ünnepség
* Komjádi Béla Sportuszoda, BVSC uszoda, Tüske uszoda
  + edzéshelyszínek

## Balatonfüred

* nyílt vízi úszás

Balatonfüred, nézők a nyílt vízi úszás tribünjén

# Kabalafigurák

Balatonfüred, nyílt vízi úszás, a bolyban versenyzők csoportja a lehorgonyzott bóját kerül

A világbajnokság kabalafiguráinak megtervezésére a Bp2017 Nonprofit Kft először nyílt pályázatot írt ki. A pályázóknak több szempontot is figyelembe kellett venniük, mint például a „kommunikációs stratégiához, arculathoz, merchandising célokhoz, nemzetközi elvárásokhoz, sportprezentációkhoz való illeszkedést, a kivitelezhetőséget és megvarrhatóságot”, továbbá alapvető szempont volt, hogy „magyar vonatkozású, vízhez kötődő, könnyen azonosítható, kedvelt állat- vagy növényfaj képezze a koncepció alapját”. Az első pályázatot azonban sikertelennek ítélte a szervezőbizottság, így második körben zárt pályázaton 12 művészt kértek fel a kabalák megtervezésére.

Végül kilenc pályázat közül választották ki a győztest, Tatai Tibor grafikai munkáit 2016. november 28-án. Ezek a figurák két vízililiomot (fehér tündérrózsát) ábrázolnak: ezt a növényfajt világszerte ismerik, és Magyarországon is őshonos. A két kabalafigura neve Water Lilly és Water Willy lett. Végül december 2-án a Bp2017 Nonprofit Kft bejelentette, hogy a kabalafigurák neveit Water Lilire és Water Lalira változtatta.